Muhammad Alwi Dahlan

Muhammad Alwi Dahlan () inggih punika salah satunggalipun tokoh pulitik Indonésia. Panjenenganipun njabat dados Mantri Informasi nalika Maret-Mèi 1998 lan wakil kepala BP-7 nalika wekdal pamaréntahanipun Présidhén Soeharto. Panjenenganipun sampun kathah pikantuk bebingah nasional, kados Bintang Jasa Utama saking Présidhén Soeharto, nalika tanggal 17 Agustus 1994 lan Anugeraha Sewaka Winayararoha (Bebingah Pangabdian Pendidikan inggil) saking Dirjen Dikti, 2006.Prof. Dr. M. Alwi Dahlan dipunundhuh tanggal 4 Oktober 2011)

Alwi Dahlan punika tiyang Indonésia kapisan ingkang pikantuk gelar dhoktor ngèlmu komunikasi ing Amérikah Sarékat. Nalika panjenenganipun taksih kuliyah S1 ing Fakultas Ékonomi Universitas Indonesia, panjenenganipun pikantuk beasiswa saking pamaréntah Amérika serikat ing taun 1956 ingkang ndadosaken panjenenganipun nglajengaken pendidikanipun ing Amérikah Sarékat nalika taun 1956. Panjenenganipun pikantuk gelar master (B.A) nalika taun 1961 saking Universitas Amérika, Washington D.C. lan ing pungkasanipun panjenenganipun pikantuk gelar dhoktor ing babagan ngèlmu komunikasi ing Universitas Illinois, Urbana, Amérikah Sarékat nalika taun 1967 kanthi tesis ingkang irah-irahanipun Anonymous Disclosure of Government Information as a Form of political Communication.

Muhammad Alwi Dahlan punika putranipun Dahlan Sjarif Datuk Djundjung, satunggalipun bupati ing kantor Gubernur sumatra Tengah. Alwi Dahlan ing alamamateripun Fisip-UI wiwit taun 1969 ngantos 1992 namung pinitados minangka dhosèn boten tetep.M Alwi Dahlan Dhoktor Ilmu Komunikasi Pertama di Indonesia dipunundhuh tanggal 4 Oktober 2011)

 Cathetan suku 

 Pranala njawi 
Dhoktor Ilmu Komunikasi Pertama

Kategori:Artikel mawa basa krama
Kategori:Mantri Komunikasi lan Informatika Indonésia
Kategori:Tokoh Padang
Kategori:Lair 1933
Kategori:Pati 2024